Newwi-d deg yixef-a, tasleḍt n yiwudam almend n teẓri n PH. HAMON. Deg-s nexdem ad d-nemmel akk tifukas iyezdin tuddsa n yal awadem deg wungal tettḍilli-d, ur dtkeččem n A. MEZDAD nessaweḍ neẓra-d umaru-a yessemres ddeqs n tfukkas i dyessebganen azal n uwadem deg uḍris. Ilmend n tesleḍt-a, iban-aɣ-d umaru s tidet yessuddes akken iwata aferdis n yiwudam deg lebni n wungal-is si yal aswir. Deg uswir n yiman, nufa-d amaru yefka-asen ismawen i yiwudam-is, daɣen yefka-aɣ-d tugna-nsen almend n uglam i dasen-yefka i yiwudam-is yal wa d acu n tama i d-yeglem deg-s. Yiwen yeglem-d tafekka-s wayeḍ d ṭbiɛa-s wayeḍ d tanefsit-is wayeḍ d llebsa-s. Ma deg uswir n twuri, nufa-d belli awadem yesɛan tamlilt tasentalant yesɛa ula d tamlilt tamasgant, ma d win ur yesɛin ara tamlilt tasentalant ur yesɛi ara ula d tamlilt tamasgant; imi ad ten-naf ddan-d kan deg ungal.